Amurlaika

Amurlaika er en spisshund som må regnes som en urhund. Den tilhører gruppen av nordiske sledehundraser. Som sådan kan den hevdes å være en østlig variant av østsibirsk laika. Rasen er ikke anerkjent som en egen hunderase, men denne hunden ble valgt som idealtype for rasestandarden da østsibirsk laika ble egen hunderase.

Amurlaika stammer fra Amurdistriktet øst i Sibir, inkludert grensestrøkene mellom Russland og Kina, der lokalbefolkningen bruker den som både jakthund, trekkhund og kløvhund.

Den lokale Amurlaikaen viser større genetisk variasjon enn østsibirsk laika. Dette gir seg typisk utslag i større variasjoner i type, som en mer variert størrelse og pels. Gjennomsnittsvekten ligger på cirka 30 kg.

Lokalt brukes denne hunden til bjørnejakt og villsvinjakt, men den har også blitt brukt til å jakte tiger med.

I 2000 estimerte russiske kynologer at det fantes cirka 200 amurlaikaer igjen.Kuzina, Marina. LAIKAS. PADS.ru. no.1 . Besøkt 11. april 2009 Typen er derfor sterkt utryddingstruet.

 Referanser 

Kategori:Hunderaser
Kategori:Sibir
Kategori:Mandsjuria